作者：刘辰翁
词牌/韵律：金缕曲・贺新郎

paragraphs: 少日都门路。
听长亭、青山落日，不如归去。
十八年间来往断，白首人间今古。
又惊绝、五更一句。
道是流离蜀天子，甚当初、一似吴儿语。
臣再拜，泪如雨。
画堂客馆真无数。
记画桥、黄竹歌声，桃花前度。
风雨断魂苏季子，春梦家山何处。
谁不愿、封侯万户。
寂暮江南轮四角，问长安、道上无人住。
啼尽血，向谁诉。